**2018. évi pályázati támogatások meghirdetése civil szervezetek részére**

Tiszanána Község Önkormányzatának képviselő-testülete pályázatot hirdet tiszanánai civil szervezeteknek.

1. A pályázat célja:

A Tiszanána községben működő civil szervezetek közösségi, turisztikai, idegenforgalmi, kulturális, szabadidős sport programokkal, tevékenységével gazdagítja, színesíti a község lakosságának életét.

1. A támogatásra rendelkezésre álló keretösszeg:

Tiszanána Község Önkormányzatának képviselő-testülete a támogatásra jogot szerzett pályázók között összesen **3.000.000 Ft-ot**, azaz három-millió forint szétosztásáról dönt.

1. A támogatottak köre:

A Tiszanánán működő és a bíróság által 2014. december 31-ig jogerősen nyilvántartásba vett társadalmi szervezetek és alapítványok, melyek alapszabályuknak megfelelő tevékenységüket ténylegesen folytatják.

1. A támogatói időszak, a támogatás formája és mértéke:

A támogatás a pályázó által a pályázatban megjelölt 2018. január 1. és 2018. december 31. közé eső időszakban felmerült működési költségeihez, tárgyi eszközök beszerzéséhez nyújtott vissza nem térítendő támogatás.

A pályázatban csak a támogatási időszakot terhelő költségekre vonatkozó számlák és számviteli bizonylatok számolhatók el, melynek a pénzügyi teljesítésének az elszámolási időszak végéig meg kell történnie.

1. A pályázatok benyújtásának módja, helye és határideje:

A pályázatok írásban nyújthatók be a pályázó képviselője útján.

Beadási helye: Tiszanána Község Önkormányzata, 3385 Tiszanána, Fő út 108/1.

**Beadási határidő: folyamatos**

A támogatási kérelem nyomtatvány átvehető a Polgármesteri Hivatalban, munkaidőben Suba Józsefné pénzügyi előadónál.

1. A pályázat érvényességének vizsgálata, tartalmi elbírálása, az elbírálás határideje, értesítés a döntésről.

* A pályázati nyomtatvány kitöltöttsége, megfelelősége, határidőben történő benyújtása.

Formai hiba miatt a hiánypótlásra az értesítés kézhezvételét követő 5 munkanapon belül van lehetőség.

* A pályázat elbírálásáról a képviselő-testület dönt.
* **A pályázat elbírálásának határideje: a kérelem beérkezését követő képviselő-testületi ülésen**
* A kiíró a döntésről 5 munkanapon belül értesíti a pályázókat írásban.
* A döntés az önkormányzat honlapján közzétételre kerül.

1. Szerződéskötés, a támogatás folyósítása:

* A szerződés aláírására az értesítést követő 30 napon belül kerül sor.
* A támogatás folyósítására egy összegben kerül sor, utólagos elszámolási kötelezettség mellett.
* Amennyiben a szervezet az előző évi támogatással nem számolt el, támogatási beszámolóját az önkormányzat elutasította, úgy a megítélt támogatás nem folyósítható.

1. A támogatás elszámolása, ellenőrzése:

A támogatott pályázók a támogatás felhasználásáról a szerződésben foglaltak és a gazdálkodásukra vonatkozó előírások szerint **kötelesek elszámolni 2019. január 31-ig.**

* A beszámoláshoz szükséges nyomtatvány, a szerződés mellékletét képezi.
* A támogatásban részesült szervezetnek nyilvánossá kell tennie, hogy támogatásban részesült. A nyilvánossá tétel honlapon, kiadványban, rendezvényen feliratban is teljesíthető.

A beszámoló elfogadásáról az önkormányzat dönt.

Tiszanána, 2018. április 4.

Dr. Tóth József

polgármester